PMIndiaData/PMIndiaSum huggingface dataset:
২০১৮ এসিয়ন পেরা গেম্সকী মেদল ফংলবশিং প্রধান মন্ত্রীনা তরাম্না ওকখ্রে

ঙসি প্রধান মন্ত্রী নরেন্দ্র মোদীনা ২০১৮ এসিয়ন পেরা গেম্সকী মেদল ফংলবশিংগা উনখ্রে অমসুং তরাম্না ওকখ্রে। থৌরম অদুদা ৱা ঙাংবদা প্রধান মন্ত্রীনা মেদল ফংলবশিং তরাম্না ওকপদা হরাউবা ফোঙদোকখি। মখোয়গী মশান্না অদু থাগৎলদুনা মহাক্না হায়খি, মখোয়গী ৱাখলগী থৌনা অদুনা মখোয়গী মাইপাকপগী অচৌবা মরম অমনি। মালেমগী ফম্বাক্তা ভারতকী ফিবম ফগৎহনবদা মখোয়না লৌরিবা থৌদাং অদুগীদমক প্রধান মন্ত্রীনা মখোয়বু থাগৎখি। প্রধান মন্ত্রীনা মেদল ফংলবশিংগী কোচশিংবুসু থাগৎখি। হেন্না অৱাংবা থাক অমদা লাক্নবা শান্নরোইশিংনা মখোয়গী থৌনা অমসুং খাংবা কনবা অদু হেনগৎহন্নবা মহাক্না তকশিনখি।
পার্লিয়ামেন্তগী নিংথম সেসন হৌবদা পার্লিয়ামেন্ত হাউসকী মপান্দা মিদিয়াদা পিখিবা প্রধানমন্ত্রীগী ৱারোল

মরূপশিং গুদ মোর্নিং, মহৌশানা নিংথমগী সেসন অসিশু দিৱালিগা লোয়ননা হৌই । অদুমকপু, গ্লোবেল ৱার্মিং অমসুং ক্লাইমেত চেঞ্জকী ইম্পেক্ত অদুনা নুমীৎ খরা অসি কনা অমত্তনা অদুক হক্না ইংবা ফাওখিদে । অদুম ওইনমক, ঐখোয়গী নিংথম সেসন অসি হৌরে । ২০১৭তা হৌরগা ২০১৮ ফাওবা চৎথগদৌরিবা মসিগী নিংথম সেসন অসিদা ঐহাক্না থাজবা থম্লি মদুদি, সরকারগী মখল মখা য়াম্লবা অদুগুম্লবা মরুওইবা ৱানা য়ৌরিবা ইম্পেক্তশিং পার্লিয়ামেন্তকী মাংদা পুথোক্কনি । মদুদা অফবা খন্ন নৈনবা অমা লৈরগনি, মদুদা পোজিতিব ওইবা খন্ন নৈনবা অমা লৈরগনি, অমসুং খন্ন নৈনবা অদু ইন্নোভেতিব সজেসনশিংগা লোয়ননা শরুক য়াগনি… মতম অদুদদা পার্লিয়ামেন্ত অসি লৈবাক্কী কান্ননবগীদমক মপুং ফানা য়ুতিলাইজ তৌগনি । ঐহাক্না মসিগী থাজবা লৈ, ঙরাংদশু পার্তী পুম্নমক্কী মীফম অমা ঐখোয়না পাংথোকখি মদুদা পার্লিয়ামেন্তগী সেসন অসি লৈবাক অসিবু মওং মরিল চুম্না মাংলোমদা পুখৎনবা য়ুতিলাইজ তৌনবা অমত্তা ওইনা য়ান্নখি । অমসুং ঐহাক্না থাজবশু থম্লি মদুদি করিগুম্বা হাউসকী থবক থৌরম অসি পোজিতিব ওইবা মওংদা চৎথবা তারগদি লৈবাক্কী কান্নবা ওইরগনি, দেমোক্রেসি মপাঙ্গল কনখৎলগনি অমসুং মীচম প্রজাগী থাজবশিং অমসুং অশাশিং নিং থুংহন্নবা অনৌবা থাজবা অমা লৈরগনি । হায়নিঙাই লৈতনা থাগৎচরি ।
ভারতকী মথংগী চীফ জস্তিস ওইনা জস্তিস রঞ্জন গোগোই হাপখ্রে

ভারতকী রাস্ত্রপতিনা জস্তিস রঞ্জন গোগোইবু ভারতকী মথংগী চীফ জস্তিস ওইনা হাপখ্রে। মহাক হৌজিক্কী চীফ জস্তিস, জস্তিস দীপক মিশ্রানা থবক্তগী পোৎথারবা মতুং, ওক্তোবর ৩, ২০১৮দগী ওফিস পাইবা হৌগনি। নবেম্বর ১৮, ১৯৫৪দা পোকখিবা জস্তিস গোগোই ১৯৭৮দা উকিল অমা ওইনা মিং চনখি। মহাক্না গৌহাতী হাই কোর্ত্তা কন্সতিত্যুস্নেল, তেক্সেসন অমসুং কম্পেনীগী মতাংদা প্রাক্তিস তৌখি। মহাক ফেব্রুৱারী ২৮, ২০০১দা গৌহাতী হাই কোর্তকী পার্মানেন্ত জজ ওইনা খনখি। সেপ্তেম্বর ৯, ২০১০দা মহাক পঞ্জাব অমসুং হরিয়ানা হাই কোর্ত্তা ত্রান্সফর তৌখি। মহাক ফেব্রুৱারী ১২, ২০১১দা পঞ্জাব অমসুং হরিয়ানা হাই কোর্তকী চীফ দস্তিস ওইনা খনখি। এপ্রিল ২৩, ২০১২দা মহাক ভারতকী সুপ্রীম কোর্তকী জজ ওইনা খনখি।
প্রধান মন্ত্রী ৱেস্ত বেঙ্গোলগী জলপাইগুরিদা চৎখ্রে

প্রধান মন্ত্রী শ্রী নরেন্দ্র মোদী ঙসি জলপাইগুরিদা চৎখ্রে। মফম অদুদা মহাক্না এন.ঐচ. ৩১ দিগী ফালাকাতা-সালসালাবরি সেক্সনগী লেন মরিগীদমক উরেপ উয়ুং তমখি অমসুং অনৌবা হাই কোর্ত বেঞ্চ শঙ্গাখি। কিলোমীতর ৪১.৭ শাংবা ফালাকাতা-সালসালাবরি স্ত্রেতস অসি নেস্নেল হাইৱেজ দিবেলপমেন্ত প্রোজেক্ত (এন.ঐচ.দি.পি.) ফেজ IIগী মখাদা পায়খৎপা ইস্ত-ৱেস্ত কোরিদোরগী শরুক অমনি অমসুং অৱাং নোংপোক্তা কনেক্তিবিতীগীদমক মরুওইবা লিঙ্ক অমনি। প্রোজেক্ত অসি বুইল্দ-ওপরেৎ-ত্রান্সফর (বি.ও.তি.) (তোল) মোদ ওফ দেলিবরিদা দিজাইন, বুইল্দ, ফাইনান্স, ওপরেৎ এন্দ ত্রান্সফর (দি.বি.এফ.ও.তি.) বেসিসতা চহী ২.৫দা মপুং ফানা লোইশিনগনি। প্রোজেক্ত অসিনা সলসালাবরি অমসুং অলিপুরদ্বারদগী সিলিগুরি ফাওবগী অরাপ্পা চাওরাক্না কিলোমীতর ৫০ হন্থরগনি। জলপাইগুরিদা লৈরিবা কলকত্তা হাই কোর্তকী সর্ক্যুইৎ বেঞ্চ অসিনা নোর্থ বেঙ্গোলগী দার্জলিং, কলিমপোং, জলপাইগুরি অমসুং কুচ বিহারগী মীয়ামদা খোংজেল য়াংনা জস্তিজ ফংহল্লগনি। জিলা মরি অসিদা লৈরিবা মীওইশিংনা কলকত্তা হাই কোর্ত্তা কিলোমীতর ৬০০ চৎপগী মহুৎ কিলোমীতর ১০০ য়ৌদনা বেঞ্চ অসিদা লাক্তুনা থবক চত্থবা য়ারগনি।
প্রধান মন্ত্রীনা রেদিও জোক্কিশিংগা ৱারি শানখি

ভিদিও কনফরেন্সকী খুৎথাংদা ঙসি প্রধান মন্ত্রী নরেন্দ্র মোদীনা রেদিও জোক্কিশিংগা ৱারি শানখি । কোভিদ-১৯গী মতাংদা মীয়ামদা ভাব তাহনবদা রেদিও জোক্কিশিংনা লৌরিবা থৌদাং প্রধান মন্ত্রীনা থাগৎখি । মহাক্না হায়খি অথিংবা লৈরবা ফাওবদা রেদিও জোক্কিশিংনা মখোয়গী মথৌ পাংথোকপা অমসুং য়ুমদগী থৌরমশিং রেকোর্দ তৌবা অসি থাগৎলি । প্রধান মন্ত্রীনা হায়খি ভারতকী য়ুমথোং মিল্লিয়ন কয়াদা রেদিও জোক্কিশিং অসি ইমুংগী মীওইশিংগুমবনি । রেদিও জোক্কিশিংনা মীয়ামগী পুক্নিং থৌগৎপদা অমসুং অরানবা থাজবশিং কোকহনবদা অচৌবা থৌদাং লৌরি । সরকারনা য়াম্না য়াংনা মীয়ামগী য়াইফনবা থবকশিং পায়খৎনবা মীয়াম্না থেংনরিবা খুদোংচাদবশিং খঙহল্লক্নবা প্রধান মন্ত্রীনা রেদিও জোক্কিশিংদা হায়জখি । লৈবাক অসি অমতা ওইনবা কোরোভাইরস নাবদগী ফারবা মীওইশিংগী অফবা ৱারিশিং লৈবাক্কী মফম কয়াদা রেদিও জোক্কিশিংনা য়ৌহনগনি হায়না প্রধান মন্ত্রীনা থাজবা থমখি । মহাক্না হায়খি রেদিও জোক্কিশিংনা থবক ফজনা পাংথোকপা পুলিস ওফিসারশিং, দোক্তরশিং, নর্সশিং, ৱার্দ বোইজশিংগী ৱারি মীয়ামদা খঙহনগদবনি । প্রধান মন্ত্রীনা হায়খি মখোয় ভাইরস পকলমগনি হায়না মীয়াম্না অকিবা ফাওবদগী দোক্তরশিং, হকশেলগী মীওইশিং অমসুং এয়রলাইনগী স্তাফশিংদা তাথি-তাওইনা তৌবগী ৱারি লিবা অসি য়াম্না মরুওই , অসিগুম্বা শিংনবশিং অসি মায়োক্নগদবনি । মীয়ামগী য়াইফনবা পুলিসকী মীওইশিংনা কৎথোকপগা লোয়ন্না থবক তৌরিবা অসি মীয়ামদা খঙহনগদবনি । লাইচৎ অসি থেংন্নবা ভারতমচা ক্রোর ১৩০না মশানা য়ানা থবক মতেং পাংগদবনি । প্রধান মন্ত্রীনা হায়খি ৱারবা মতম অসিদা লায়রবশিং অমসুং তোল্লবশিং মতেং পাংনবা থবক কয়া সরকারনা লাউথোক্লে । হায়রিবা পাউ অসি কান্নবা ফংগদৌরিবা মীওইশিংদা য়াংনা য়ৌহনবা অসি য়াম্না মরুওই । মীয়ামদগী লাপ্না লৈবা অমসুং মশা-মরোমদোম নাইতোম লৈবগী মতাংদা মীয়ামদা খঙহনবা অমসুং লাউথোকপগী মতাংদা রেদিও জোক্কিশিংগী মরুওইবা থৌদাং লৌগনি । ২০১৪দগী হৌনা মাইপাক্লবা রেদিওগী থৌরম মন কি বাত্তা মহাক্না শরুক য়াদুনা রেদিও জোক্কিশিংগী কাংলুপতা প্রধান মন্ত্রীসু য়াওরে হায়না রেদিও জোক্কিশিংনা ফোংদোকখি । প্রধান মন্ত্রীনা কৌখিবা মীয়ামগী কারফিয়ুদা অমুক্তা ওইখিদ্রিবা মওংদা মীয়াম্না শরুক য়াখিবা অমসুং মহাক্কী অনৌবা ৱাখল্লোন অদু রেদিও জোক্কিশিংনা থাগৎখি অমসুং হায়খি লাইচৎ অসি থেংন্নবা মখোয়না লৈবাক্কী খোল্লাউ অমা ওইবদা মখোয় হরাওগনি । তোকঙাশিং শন্দোকপা থিংবদা ওল ইন্দিয়া রেদিওনা মরুওইবা থৌদাং লৌরি হায়না প্রধান মন্ত্রীনা থমখি । তোকঙাশিং শন্দোকপা থিংবদারেদিও জোক্কিশিংনা মরুওইবা থৌদাং লৌনবা মহাক্না হায়জখি। খুন্নাইদা অফবা অমসুং অচুম্বা লিচৎ অমা লৈহন্নবা থবক পায়খৎনবা প্রধান মন্ত্রীনা রেদিও জোক্কিশিংদা তকশিনখি । মহাক্না হায়খি কোভিদ-১৯গী পীরক্লিবা শিংনবশিং থেংনবদা পুন্না থবক তৌমিন্নবগী ৱাখল্লোন লৈবা অসি য়াম্না মরুওইবা অমনি । ৱারি শানবা অদুদা ইনফোরমেসন এন্দ ব্রোদকাস্তিংগী য়ুনিয়ন মিনিস্তর অমসুং ইনফোরমেসন এন্দ ব্রোদকাস্তিংগী সেক্রেতরিসু শরুক য়াখি ।
প্রধান মন্ত্রীনা জ্যেস্থা অশ্তমিদা কশ্মীরি পন্দিৎ কম্যুনিতীদা য়াইফ-পাউজেল পীখ্রে

প্রধান মন্ত্রী শ্র্রী নরেন্দ্র মোদিনা জ্যেস্থা অশ্তমিগী থৌরম লাকপদা কশ্মীরি পন্দিৎ কম্যুনিতীদা য়াইফ-পাউজেল পীখ্রে। হায়না প্রধান মন্ত্রীনা হায়খি, “জ্যেস্থা অশ্তমিগী য়াম্না অখন্নবা থৌরম অসিদা, কশ্মীরি পন্দিৎকী কম্যুনিতীদা মরু ওইনা য়াইফ-পাউজেল পীজরি। মাতা খীর ভৱানিগী মতিক-ময়াই লৈরবা থৌজালগা লোইননা মীপুম খুদিংমক হরাও-তয়াম্বা, তেক্ত-কাইদবা অমসুং য়াইফবা ওইরসনু।”
ঙসি প্রধান মন্ত্রীনা ৫শুবা ইন্দিয়া ইন্তর্নেস্নেল সাইন্স ফেস্তিবেল হৌদোক্কনি

ঙসি নুংথিল পুং ৪ তাবদা প্রধান মন্ত্রী শ্রী নরেন্দ্র মোদীনা ৫শুবা ইন্দিয়া ইন্তর্নেস্নেল সাইন্স ফেস্তিবেল হৌদোক্কনি। কোলকাতাদা পাংথোক্কদবা থৌরম অদুদা মহাক্না ভিদিও কনফরেন্সকী খুৎথাংদা মীয়ামদা ৱা ঙাংগনি। ফেস্তিবেলগী পান্দমদি মীয়ামদা সাইন্সকী ৱাখল্লোন লৈহনবা, সাইন্স অমসুং তেক্নোলোজীগী লমদা ভারতনা পায়খৎলিবা থবকশিং উৎপা অমসুং মসিগী কান্নবা মীয়ামদা ফংহন্নবা পুক্নিং থৌগৎপনি। মসিনা অপুনবগী ওইনা সাইন্স অমসুং তেক্নোলোজী চাউখৎহন্নবা লাল্লোং অমা শেমগৎনবা পান্দম থমলি। চহি অসিগী ফেস্তিবেলগী থীমদি-রাইসেন ইন্দিয়া-রিসর্স, ইন্নোবেসন, অমসুং সাইন্স এম্পৱারিং নেসন্নি।
প্রধান মন্ত্রীনা শ্রী জগমোহন লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শ্রী জগমোহন্না লৈখিদবদা অৱাবা ফোংদোকখ্রে । ত্বীত অমদা প্রধান মন্ত্রীনা হায়খি, “জগমোহন জীনা লৈখিদবা অসি লৈবাক অসিগী য়াম্না চাওনা মাংজবা অমনি। মহাক অসি তমজনিঙাই ওইরবা অমদি শকখংলবা স্কোলর অমনি। মহাক্না মতম পুম্বদা ভারতকী ফনবগীদমক থবক তৌবীরমখি। মহাক্না মিনিস্তর ওইরিঙৈদা অনৌবা পোলিসী কয়া অমা পুথোকপীখি। মহাক্কী ইমুং-মনুং অমসুং নীংজবশিংগী অৱাবদা শরুক য়াজরি। ওম শান্তি।”
প্রধান মন্ত্রীনা নাগালেন্দ এসেমব্লীগী স্পীকর ভিখো-ও য়োশুনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা নাগালেন্দ এসেমব্লীগী স্পীকর ভিখো-ও য়োশুনা লৈখিদবদা অৱাবা ফোংদোকখ্রে। প্রধান মন্ত্রীনা হায়খি, “নাগালেন্দ এসেমব্লীগী স্পীকর ভিখো-ও য়োশুনা লৈখিদবদা অৱাবা ফোংদোকচরি। মহাক হোৎনবা কনবা লুচিংবা অমা ওইবীরম্মি, মহাক্না মহাক্কী পুন্সি অদু নাগালেন্দগী চাউখৎপগী মায়কৈদা কত্থোকখি। অৱাবা মীকুপ অসিদা ঐহাক্না মহাক্কী ইমুং মনুং অমসুং তুংইনবশিংগী অৱাবদা শরুক য়াজরি। মহাক্কী থৱায়না শান্তি ওইনা লৈরুবা ওইরসনু।”
ছত্তিসগরদগী চহি ২১শুরবা অমা অয়ুশ্মান ভারতনা কনখ্রে

থবক নাবা, স্বর হোনবা ৱাবা, কোক ঙাওবা, লোক খুবা অমসুং স্বর থবেৎ-থবেৎ হোনবা অসি চহি ১-২গী ফাওবা লৈরকপদগী ২০১৯গী ফেব্রুৱারী ১৪দা চহি ২১শুরবা সঞ্জয় ভারজেম মিংচনখি। ফজনা থিজিনবদগী মহাক্কী থম্মোই অদু দবল ভাল্ব অমা শীনবা দরকার ওইরে হায়বা খঙখি। মহাক য়াম্না লায়রবা ইমুং অমগী মীওই ওইবনা, দোক্তরনা হায়রিবা লায়েং অদু মহাক্না পাংথোকপা ঙমখিদে। মদুনা মরম ওইদুনা, মহাক অমসুং মহাক্কী ইমুং-মনুং নীংবা কাইনা মখোয়গী খুঙ্গংদা হল্লকখি। মখোয়না হল্লকপা মতুং ইকুই কুইদনা, মখোয়না পি.এম.-জে.এ.ৱাই.গী মতাংদা খঙখি অমসুং মসিনা সঞ্জয় অমসুং মহাক্কী ইমুংদা থৌজাল অমা ওইখি। মহাক্না লুপা লাখ ২ পুথোক্কদবা সর্জরী অদু পি.এম.-জে.এ.ৱাই.গী মখাদা ২০১৯গী ফেব্রুৱারী ১৮দা লেম্না পাংথোকখি। হৌজিক মহাক অনাবা লৈত্রে অমসুং নুংঙাইবা অমসুং মশা-মউ ফবা পুন্সি অমদা হিংলে। ঙসি মহাক মশা ফবা মীওই অমা ওইরে অমসুং মালেমদা খ্বাইদগী চাউবা হকশেলগী স্কিম অসিগী মতাংদা শন্দোক্না তাক্নবা প্রধান মন্ত্রী উনরবা কান্নবা ফংলবা মীওই ৩১গী মনুংদা অমা ওইরে। চহি অমগী মমাংদা ২০১৮দা লিংখৎখিবা, মালেমদা খ্বাইদগী চাউবা হেল্থ ইন্সুরেন্স স্কিম অসিনা লৈবাক অসিগী লায়রবা মীওই ক্রোর ১০.৭৪ হেন্না ইরাই লাইনা মেদিকেলগী খুদোংচাবশিং ফংহন্নবা পান্দম থমলি। হৌখিবা চহিদা সঞ্জয় ভারজেমগুম্বা অনাবা ৫০,০০০ হেন্না অয়ুশ্মান ভারত য়োজনাগী মখাদা অসিগুম্বা খুদোংচাবশিং ফংখ্রে। অয়ুশ্মান ভারত প্রধান মন্ত্রী জন অরোগ্যা (পি.এম.-জে.এ.ৱাই.)গী মখাদা হোস্পিতাল ১৬,০৮ হেন্না ইমপেনেল্দ তৌরে, বেনিফিসরী লাখ ৪১ হেন্না লায়েংলে অমসুং ই-কার্দ ক্রোর ১০ হেন্না পীখ্রে। অয়ুশ্মান ভারতকী মখাদা লৈবাক শীনবা থুংনা হেল্থ এন্দ ৱেলনেস সেন্তর ২০,৭০০ হেন্না থবক পাংথোক্লে।
মন্ত্রীমন্দলনা জিওসিংক্রোনস সেতলাইৎ লোঞ্চ ভেহিকল মার্ক-IIIগী থৌরম মখা চৎথনবা অয়াবা পীখ্রে

প্রধান মন্ত্রী শ্রী নরেন্দ্র মোদীগী লুচীং মখাদা পাংথোকখিবা মন্ত্রীমন্দলগী মীফম্না জিওসিংক্রোনস সেতলাইৎ লোঞ্চ ভেহিকল মার্ক-IIIগী থবক-থৌরম মখা চৎথনবগীদমক শেন্থং পীবদা অয়াবা পীখ্রে মসিদা জি.এস.এল.ভি. (মার্ক-III)গী ফ্লাইৎ তরা (১০) য়াওরি লোইননা মসিগী হোৎতোক্লবা চংগদবা শেনফম অসি লুপা কোতি ৪৩৩৮.২০নি। মসিগী শেনফম লুপা কোতি ৪৩৩৮.২০ অসিদা জি.এস.এল.ভি. মার্ক-III ভেহিকলশিং, মথৌ তাবা খুদোংচাবশিং, থৌরম শিল্লাংবা অমসুং লোঞ্চ কেম্পেনগী শেনফমসু য়াওরি। জি.এস.এল.ভি. মার্ক-IIIগী থৌরম মখা চৎথবা-ফেজ ১ অসি ফ্রাইৎশিং পাংথোক্নবগী অহানবা খোংথাংনি মসিনা লৈবাক অসিগী সেতলাইৎ কম্যুনিকেসনশিংগী মথৌ তাবশিং মপুং ফাহন্নবগীদমক তন ৪ লুম্বা ক্লাসকী কম্যুনিকেসন সেতলাইৎশিং পুবা ঙমহল্লগনি। জি.এস.এল.ভি. মার্ক-III অসি মথৌ তৌহনবা অসিনা তন ৪ লুম্বা ক্লাসকী কম্যুনিকেসন সেতলাইৎশিং পুবা ঙমহনবনা মরম ওইদুনা লৈবাক অসি মরোমদোম লেপচবা ঙমহল্লগনি অমসুং মসিদগী ঐখোয়গী লৈবাক্কী স্পেস ইনফ্রাস্ত্রকচর মপাঙ্গল কলহনবদা, লোইননা মীরম লৈবাকশিংগী মপান তাংবদগী কনবা ঙমলগনি। জি.এস.এল.ভি. মার্ক-IIIগী মখা চৎথবা থৌরম-ফেজ ১গী মখাদা খুঙ্গংগী ব্রোদবেন্দ কনেক্তিবিতীদমক্তা অৱাংবা সেতলাইৎ থাদোকপগী লৈবাক্কী ওইবা মথৌ তাবা অদু মপুং ফাহনবা, দি.তি.ঐচ., ভিসেৎ অমসুং তেলিভিজন শন্দোকপশিংনা ত্রান্সপোন্দরশিং ফংবা হেনগৎহনবা লোইননা লেংহন্দনা থম্নবগীদমক কম্যুনিকেসন সেতলাইৎশিংগী মথৌ তাবশিং মপুং ফাহল্লগনি। জি.এস.এল.ভি. মার্ক-IIIগী মখা চৎথবা থৌরম-ফেজ ১না জি.এস.এল.ভি. মার্ক-III লোঞ্চ ভেহিকলগী ওপরেরেস্নেল ফ্লাইৎশিংগী অহানবা ফোজ ওইরগনি অমসুং মসিগী অয়াবা পীবা অসিদগী ২০১৯-২০২৪গী মতম ফাওবদা সেতলাইৎ মিশন মপুং ফাহনবদা মতেং ওইরগনি। য়ুম্ফমঃ জিওসিংক্রোনস সেতলাইৎ লোঞ্চ ভেহিকল মার্ক-III (জি.এস.এল.ভি. এম.কে.-III) অসি জিওসিংক্রোনস ত্রান্সফর ওর্বিৎ (জি.তি.ও.)দা তন ৪ লুম্বা সেতলাইৎশিংগী ক্লাস লোঞ্চ তৌনবগীদমক্তা শেমখিবনি। মসিনা ২০১৪দা চাংয়েংগী ওইবা ফ্লাইৎ অমা (এল.ভি. এম.৩-এক্স.) পাংথোকখি অমসুং ২০১৮-১৯গী অনিশুবা শরুক্তা দিবেলপমেন্ত ফ্লাইৎ (জি.এস.এল.ভি. এম.কে.III-দি১) পাংথোকখি। মখা চৎথবা থৌরম-ফেজ ১না তন ৪ লুম্বা কম্যুনিকেসন সেতলাইৎ ক্লাসকীদমক্তা শুন্দ্রংদা মনীং তম্না য়ৌশিনবা ঙমহল্লগনি অমসুং লৈবাক অসিগী মথৌ তাবশিং অদু মপুং ফাহনবগা লোইননা লোঞ্চ তৌবগী থবকশিংগীদমক্তা মালেমগী কৈথেলদা মসিগী ললোন-ইতিক্কী ওইবা তৌব-ঙম্বশিং অদু পুক্নীং থৌগৎনবা কম্যুনিকেসন তন ৪ লুম্বা সেতলাইৎকী ক্লাসশিং লোঞ্চ তৌবদা জি.এস.এল.ভি. এম.কে.-III অসি মতিক লৈবা ভেহিকল অমা ওইনা শেমগৎলগনি।
চহি কয়া দোক্তর কলামগা ৱারী ৱাতায় শানবগী তাঞ্জা ফংহৌবা ঐগী লাইবক ফবনি: পি.এম.

প্রধান মন্ত্রী শ্রী নরেন্দ্র মোদীনা ঙসি দোক্তর এ.পি.জে. অব্দুল কলামগী মপোক কুমওন্দা মহাক্কা থেংনখিবা মীকুপ খরা পাউদম্লক্লি‍। দোক্তর কলামগী মশুনা দোক্তর কলামগী নরেন্দ্র মোদীগা লৈনবা অচেৎপা মরী অমসুং মহাক্কী লিগেসীবু ইকায়খুম্ননবগী পি.এম.না হোৎনরিবশিংবু পাউদম্লকখিবা মোদী স্তোরীনা তৌরকপা ত্বীত অমগী পাউখুম পীরদুনা, প্রধান মন্ত্রীনা ত্বীত তৌরকখি: “চহি কয়া দোক্তর কলামগা ৱারী ৱাতায় শানবগী তাঞ্জা ফংহৌবা ঐগী লাইবক ফবনি‍। মহাক্কী খঙ-হৈবা, নোল্লুকপা অমদি ভারতকী চাউখৎ খোঙচত্তা থৱায় লুপচববু ঐনা নক্না থেংনৌই‍।”
মন্ত্রীমন্দলনা ‘এগ্রীকলচর ইনফ্রাস্ত্রকচর ফন্দ’গী মখাদা শেল-থুমগী কান্নবা ফংহল্লিবা সেন্ত্রেল সেক্তর স্কীমদা শেমদোক্নবগী অয়াবা পীখ্রে

ইকাই খুম্নরাব প্রধান মন্ত্রী, শ্রী নরেন্দ্র মোদীনা ময়ায় তাংবল লৌদুনা ঙসি ফমখিবা কেন্দ্রগী মন্ত্রীমন্দলনা মখাদা পীরিবা ‘এগ্রীকলচর ইনফ্রাস্ত্রকচর ফন্দ’গী মখাদা শেল-থুমগী কান্নবা ফংহল্লিবা সেন্ত্রেল সেক্তর স্কীমদা শেমদোক্নবগী অয়াবা পীখ্রে: অয়াবা অসি হৌজিক্তি রাজ্যগী এজেন্সীশিং/এ.পি.এম.সি.শিং, নেস্নেল অমসুং ফেদেরেসন ওফ কোওপরেতিবশিং, ফার্মর প্রদুসরস ওর্গানাইজেসন (এফ.পি.ও.) অমসুং ফেদেরেসন ওফ সেলফ হেলপ গ্রুপ (এস.ঐচ.জি.)দা হেন্না চাওথোক্লে। হৌজিক্কী ওইনা স্কীম অসিগী মখাদা লোনগী ইন্তরেস্ত সবেন্সন অসি মফম অমগী ওইনা লুপা কোতি ২গী অয়াবা পীরি। করিগুম্বা অয়াবা য়াওরবা এন্তিতী অমনা অতোপ্পা মপম অমদা প্রোজেক্ত অসিগীদমক থারক্লবা অদু ওইরবদি অসিগুম্বা প্রোজেক্তকী লোনগী ইন্তরেস্ত সবেন্সন অসি লুপা কোতি ২গী অয়াবা পীরি। অদুম ওইনমক, লনায়গী ওইবা সেক্তরগী এন্তিতীগী ওইনা য়াম্লবদা প্রোজেক্ত ২৫দা অকক্নবা লৈগনি। অকক্নবা পীরিবা প্রোজেক্ত ২৫ অসি রাজ্যগী এজেন্সীশিং, নেস্নেল অমসুং স্তেত ফেদেরেসন ওফ কোওপরেসন, এফ.পি.ও.শিং অমসুং এস.ঐচ.জি.গী ফেদেরেসন্দা চৎনরোই। মফম হায়রিবা অসি এল.জি.দি. (লোকেল গবর্নমেন্ত দাইরেক্তরী)গী কোদ ময়েক শেংনা লৈবা খুঙ্গং নত্ত্রগা সহরশিং ওইগদবনি। অসিগুম্বা প্রোজেক্তশিং অসি তোঙান-তোঙানবা এল.জি.দি. কোদ লৈগদবনি। এ.পি.এম.সি.শিংগী ওইনা, তোঙান-তোঙানবা ইনফ্রাস্ত্রকচরগী প্রোজেক্ত খুদিংমক হায়বদি কোলদ স্তোরেজ, সোর্তিং, গ্রেদিং অমসুং এসেয়িং য়ুনিৎশিং, সিলোশিং অসিদা লুপা কোতি ২গী লোন অমদা ইন্তরেস্ত সবেন্সন ফংগনি। স্কীম অসিগী মওং অসি কাইদনবা বেনিফিসরী হাপচিনবা অমসুং লৌথোকপগী তঙাইফদনা হোংদোক হোংজিন তৌনবগী শক্তী অসি ইকাই খুম্নরবা এগ্রীকলচর অমসুং ফার্মরস ৱেলফিয়রগী মন্ত্রীদা শিন্নরি। ফাইনান্সিএল ফেসিলিতীগী মতম অসি চহি ৪দগীনা ৬ ফাওবা হায়বদি ২০২৫-২৬ফাওবা শাংদোক্লি অমসুং স্কীম অসিগী মতম্না চহি ১০দগীনা ১৩ ফাওবা হায়বদি ২০৩২-৩৩ ফাওবা শাংদোক্লি। স্কীম অসিদা শেমদোক্লিবা অসিনা শেন্থং পীবদা হেন্না কান্নবা পীদুনা অপিকপা অমসুং লৌমী মচাশিংদা কান্নবা কয়া পীরগনি। এ.পি.এম.সি.মার্কেতনা লৌমী পুম্বদা হাংদোক্লিবা পোস্ত-হার্ভেস্ত পব্লিক ইনফ্রাস্ত্রকচরগী ইকোসিস্তেম অমা শেম্নবা লিংখৎলি।
প্রধান মন্ত্রীনা মীয়ামগী য়াইফনবা লৈবা লুপশিংগা ৱারি শানখি

ভিদিও কনফরেন্সকী খুৎথাংদা ঙসি প্রধান মন্ত্রী নরেন্দ্র মোদীনা মীয়ামগী য়াইফনবা লৈবা লুপশিংগী মীহুৎশিংগা ৱারি শানখি । প্রধান মন্ত্রীনা হায়খি কোভিদ-১৯ থেংন্নবা লৈবাক পুম্বা অসিনা খাংবা কনব অমসুং অমতা ওইবা উৎলি । লৈবাক অমগী সেবা তৌবগী খ্বাইদগী ফবা মওংদি লায়রবশিং অমসুং তোল্লবশিং সেবা তৌবনি হায়না মহাত্মা গান্ধীনা হায়রমখি । মীওইবগী সেবা তৌনবা শরুক য়ারিবা লুপশিংগী কৎথোকপা অদু মহাক্না থাগৎখি । প্রধান মন্ত্রীনা হায়খি হায়রিবা লুপশিং অসিদা অখন্নবা মগুন অহুম লৈরি: মীওইবগী খনবা, মীয়াম য়ৌহনবা অমসুং মীয়ামগা শম্নবা অমসুং থবক তৌনিংবগী ৱাখল্লোন অদুনি । মসিনা মরম ওইদুনা মখোয়দা থাজবা থম্লি । মহাকনা হায়খি মমাংদা অমুক্ত ওইখিদ্রিবা মওংদা লৈবাক অসিনা অৱাবা মায়োকনরি অমসুং হায়রিবা লুপশিং অসিগী থবক অমসুং রিছোসশিং দরকার ওইরি । লায়রবশিংগী দরকার ওইবশিং ফংহনবদা হায়রিবা লুপশিং অসিনা অচৌবা থৌদাং অমা লৌরি অমসুং অনাবশিং অমসুং লায়রবশিং সেবা তৌবদা অমসুং মেদিকেলগী খুদোংচাবশিং পীনবা মখোয়না কৎথোক্লি । শিংনবা অসি থেংন্নবা লৈবাক অসিনা অতেনবা অমসুং অশাংবা মীৎয়েংগী পান্দমশিং দরকার ওইরি । প্রধান মন্ত্রীনা মখানা হায়খি, অরানবা থাজবশিং অমসুং অরানবা পাউশিং থেংনবদা মখোয়না মরুওইবা থৌদাং অমা লৌরি । লাইনিংগী মিংদা মীওই কয়া মফম কয়াদা পুল্লি অমসুং মীয়াম লাপ্না লৈনবগী নিয়মশিং থুগাইরি অমসুং মসিনা মরম ওইদুনা ভাইরস অসি শন্দোরকপা থিংনবা মীয়াম লাপ্না লৈনবগী মরুওইবা অদু মখা তানা শন্দোকপা দরকার ওইরি । লুরবা তানফম অসিদা প্রধান মন্ত্রীগী লুচিং মখাদা পায়খৎলিবা থবকশিং অসি মীয়ামগী লুপশিংগী মীহুৎশিংনা থাগৎখি । ভাইরস শন্দোরকপা থিংনবা সরকারনা পায়খৎলিবা থবকশিং মখোয়না থাগৎখি । পি এম-কিয়ারস ফন্দদা মতেং পাংগনি অমসুং মসিগী অৱাবা তারবা মতম অসিদা মখোয়গী মীওইশিং লৈবাক্কী থবক তৌনবা কৎথোক্কনি হায়না মখোয়না ৱাশকখি । দিজিতেলগী খুৎথাংদা পায়খৎলিবা মীয়াম ৱাখল তাহনবা, চানবা পেকেতশিং য়েন্থোকপা, সেনিতাইজরশিং অমসুং হিদাকশিং য়েন্থোকপা অমসুং মেদিকেলগী মতেং পীবগী মখোয়না হৌজিক পায়খৎলিবা থবকশিংগী মতাংদা মখোয়না পাউদমখি । মীয়ামদা খঙহনবগী মরুওইবা, লায়রবশিংদা তঙাইফদনা চংদবা য়াদ্রবশিং ফংহনবা , মেদিকেলগী খুদোংচাবশিং ফংহনবা অমসুং কোভিদ-১৯না শোকহল্লবশিং সেবা তৌনবা ভলুন্তিয়ারশিংগী মরুওইবা অদু প্রধান মন্ত্রীনা অমুক হন্না পনখি । মহাক্না হায়খি অরানবা পাউ শন্দোকপা থিংনবা মেদিকেল অমসুং সাইন্তিফিক ওইবা পাউতাকশিং মীয়ামদা পীবা মরুওই । লাইচৎ অসি থেংন্নবা পুন্না থবক তৌমিন্নবা দরকার ওই । ৱারি শানবা অদুদা প্রধান মন্ত্রীগী এদভাইজর অমসুং নিতি অয়োগকী সি ই ও শরুক য়াখি ।
মন্ত্রীমন্দলনা সেক্যুরিতীজ এণ্ড একচেঞ্জ বোর্দ ওফ ইন্দিয়া (এসইবিআই) অমসুং কেপিতেল মার্কেতস ওথোরিতী (সিএমএ), ক্বেতকী মরক্তা মেমোরেন্দম ওফ অন্দর্সতেন্দিং খুৎয়েক পিননবা এপ্রুব তৌখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ম্যুচেল কোওপরেসন অমসুং তেক্নিকেল এসিস্তেন্সকীদমক সেক্যুরিতীজ এণ্ড একচেঞ্জ বোর্দ ওফ ইন্দিয়া (এসইবিআই) অমসুং কেপিতেল মার্কেতস ওথোরিতী (সিএমএ), ক্বেতকী মেমোরেন্দম ওফ অন্দর্সতেন্দিং (এমওয়ু) অমা খুৎয়েক পিননবা মসিগী ওইবা অয়াবা পিখ্রে । এমওয়ু অসিনা রেগুলেতর অনি অসিগী মরক্তা ইকোনোমিক লিঙ্কস অমসুং কোওপরেসনগী দিবলপমেন্ত মখা তানা প্রমোত তৌরগনি অমসুং লৈবাক অনি অসিদা সেক্যুরিতী মার্কেতশিংগী ইফেক্তিব দিবলপমেন্ত অমগীদমক কন্দিসনশিং শেমগৎনবা পান্দম থম্লি । মসিনা অনি অসিগী মরক্তা ইনফোর্মেসন সেয়ারিং ফ্রেমৱার্ক অদু হেন্না মপাঙ্গল কনখৎহন্নবা মায়কৈদা কন্ত্রীব্যুতশু তৌগনি । মসিনা এসইবিআই অমসুং সিএমএ, ক্বেতকী ওবরসিস ম্যুচেল কোওপরেসন অমসুং রেগুলেসন এক্তিবীতিশিংদা ভেলু এদ তৌবগী থাজবা থম্লি ।
প্রধানমন্ত্রীনা বদোদরাদা চাওখৎ থৌরাংগী অনৌবা খোংথাং কয়া হৌদোকখ্রে

প্রধানমন্ত্রী নরেন্দ্র মোদীনা ঙসি বদোদরাদা পাংথোকপা মীয়ামগী মীফম অমদা বদোদরা সিতী কমান্দ কন্ত্রোল সেন্তর, ৱাঘোদিয়া রিজনেল ৱাতর সপ্লাই স্কিম অমসুং বেঙ্ক ওফ বদোদরাগী অনৌবা হেদ ওফিস বিল্দিং জাতিদা কৎথোকখ্রে। প্রধানমন্ত্রীনা প্রধানমন্ত্রী অৱাস য়োজনা (খুঙ্গং লোইননা শহর)গী কান্নবা ফংলবশিংদা য়ুমগী শোশিং খুৎশিন্নখি। মহাক্না ইন্তিগ্রেতেদ ত্রান্সপোর্তহব অমা, রিজনেল ৱাতর সপ্লাই স্কিমশিং, হাউশিং প্রোজেক্তশিং অমসুং ফ্লাই ওভর অমা য়াওনা ইনফ্রাস্ত্রকচর অমসুং চাওখৎ থৌরাংগী প্রোজেক্ত কয়ামরুমগী উরেপ-উয়ুং তমখি। মহাক্না বদোদরাদা মুন্দ্রা-দিল্লী পেত্রোলিয়ম প্রদক্ত পাইপলাইনগী কেপাসিতী এক্সপান্সন অমসুং ঐচপিসিএলগী গ্রীনফিল্দ মার্কেতিং তর্মিনেল অমগী উরেপ-উয়ুংসু তমখি। মীয়ামদা ৱা ঙাংলদুনা প্রধানমন্ত্রীনা হায়খি মদুদি ঙসি বদোদরাদা হৌদোক্কদৌরিবা চাওখৎ-থৌরাংগী থবকশিংগী থাং অসি চাংদম্নীংঙাই লৈতবন। প্রধানমন্ত্রীনা হায়খি মদুদি সরকারনা মরু ওইবা চাওখৎ-থৌরাং অমসুং মীয়ামগী কান্ননবগীদমক শিজিন্নগদৌরিবা পাম্বৈশিংগী মতাংদা ময়েক শেংনা থম্লি। প্রধানমন্ত্রীনা হায়খি মদুদি মহাক্না অঙাং ওইরিঙৈদগী ঘোঘাদগী দহেজ ফাওবগী মরক্তা ফেরী সর্বিস অমগী মতাংদা তাদুনা লাকখি। মহাক্না হায়খি মদুদি সরকারনা হৌজিক্তি পুম্নমক্কী চাওখৎ-থৌরাংদা মিৎয়েং চংলি অমসুং ফেরী অসি ঙসিদগী হৌদোক্লে। প্রধানমন্ত্রীনা হায়খি মদুদি হৌখিবা চহিগুম্না ওক্তোবর ৩১, সরদার পতেলগী মপোক কুমওন অসিদা ‘রন ফোর য়ুনিতী’ পাংথোক্কনি। মহাক্না মীয়ামদা থৌরম অসিদা থৱাই য়াওনা শরুক য়াবীরনবা ফোংদোকখি।
কৃষ্ণ তুরেলদা হি লাকপনা মরম ওইদুনা লৈখিদ্রবশিংগী মফমদা প্রধানমন্ত্রীনা অৱাবা ফোংদোকখ্রে

কৃষ্ণ তুরেলদা হি লাকপনা মরম ওইদুনা লৈখিদ্রবশিংগী মফমদা প্রধানমন্ত্রী শ্রী নরেন্দ্র মোদীনা অৱাবা ফোংদোকখ্রে । প্রধানমন্ত্রীনা হায়খি,”কৃষ্ণ তুরেলদা হি লাকপগী থৌদোক অসি অৱাবা চৈনা অমনি । খুদোং থিবা থৌদোক অসিদা লৈখিদ্রবশিংগী ইমুং মনুংগী অৱাবদা ঐহাক্না শরুক য়াজরি । অন্ধ্রা প্রদেস সরকার অমসুং এনদিআরএফ ঐছক্যুনা মী কনবগী থবকশিং চৎথরি ।”
প্রধান মন্ত্রীনা কাথমান্দুদা পশুপতিনাথ ধর্মশালা শঙ্গাখ্রে

প্রধান মন্ত্রী শ্রী নরেন্দ্র মোদীনা ঙসি নেপালগী প্রধান মন্ত্রী শ্রী কে.পি. ওলীগা লোইননা পুন্না কাথমান্দুদা পশুপতিনাথ ধর্মশালা শঙ্গাখ্রে। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি মহাক্না মফম অসিদা লাকপা খুদিংদা কাথমান্দুগী মীয়ামগী মীনুংশি অমসুং থৌজাল অদু ফাওই। মহাক্না হায়খি মদুদি ভারতকী মফমদা থম্লিবা অমত্তা ওইবগী ৱাখল্লোন অসি নেপালদা ময়েক শেংলি। মহাক্না, পশুপতিনাথ অমসুং নেপালগী অতৈ লাইশঙশিংদা মহাক্না চৎখিবশিং অদু নীংশিংখি। মহাক্না হায়খি মদুদি ভারত অমসুং নেপালগী মরক্তা লৈরিবা লাইনীং-লাইশোনগী মরি অসি মতম অমসুং অরাপ্পা অদুদগী চখৎলক্লবনি। মহাক্না হায়খি মদুদি মসিগী মতাংদা মহাক্না ধর্মশালা অসি শঙ্গাবদা অপেনবা পোকই। প্রধান মন্ত্রীনা হায়খি মদুদি, মুক্তিনাথ অমসুং জানকী ধামগী লাইশঙ অসিনা ভারতকা লৈনরিবা মরি অসিবু মপাঙ্গল কলহনবতা নত্তনা খেন্নবা কয়াগী মরক্তা ওইরিবা অপুনবা অদু উৎলি। মহাক্না হিন্দু ধর্ম অমসুং বৌদ্ধ ধর্মগী মরুওইবশিং অদুগী মতাংদসু পনখি। মতৌ করম্না বৌদ্ধ ধর্মনা ভারত অমসুং নেপালগী মরক্তা মরু ওইবা মরি লৈনহনবগে হায়বদুগী মতাংদসু মহাক্না পনখি। মহাক্না হায়খি মদুদি লৈবাক অনিমক্না মখোয়গী লেমজনীংঙাই ওইরবা নাৎকী লন-থুম অসিগীদমক্তা চাউথোকচবা পোকচৈ। প্রধান মন্ত্রীনা অখন্ননা খুন্নাইগী অশোনবা অমসুং লাইরবগী পনখৈদা লৈবা মীয়ামগী মথৌ তাবশিংদা শাফু পীখি। মহাক্না হায়খি মদুদি ভারতনা শেনমিৎলোনগী অনৌবা মতোল তম্লক্লি অমসুং ‘সবকা সাথ সবকা বিকাস’কী ভিজন্দা নেপালগী মীয়ামসু শরুক য়ারি। মহাক্না হায়খি মদুদি নেপালনা মতম পুম্নমক্তা ভারতকী মীনুংশি অমসুং তেংবাং ফংগনি।
প্রধান মন্ত্রীনা ভগ্বান ভিশ্বকর্মা জয়ন্তীদা মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা ভগ্বান ভিশ্বকর্মা জয়ন্তীগী কুমহৈ লাকপদা মীয়ামদা য়াইফ পাউজেল পীখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “ভগ্বান ভিশ্বকর্মা জয়ন্তীগী য়াইফরবা কুমহৈ অসিদা অদোম খুদিংগী মফমদা য়াইফ পাউজেল পীজরি। দেবশিল্পীনা লৈবাক মীয়াম খুদিংদা থৌজানবা ওইসনু অমসুং ঐখোয়গী লৈবাক্না চাউখৎপা অমসুং নুংঙাই য়াইফবগী অনৌবা থাক কারসনু। https://t.co/fq5KnPeKdV”
প্রধান মন্ত্রীনা তোকিও-২০২০দা ভারতকী কন্তিজেন্তগী ফেসিলিতেসনগীদমক শেম-শারিবশিং য়েংশিনখ্রে

প্রধান মন্ত্রী, শ্রী নরেন্দ্র মোদীনা তোকিও-২০২০দা ভারতকী কন্তিজেন্তগী ফেসিলিতেসনগীদমক শেম-শারিবশিং য়েংশিনখ্রে। প্রধান মন্ত্রীনা জুলাই ১৩দা ওলেম্পিক্সতা শরুক য়াগদৌরিবা শান্নরোইশিংগা য়াইফ পাউজেল পীনবা উনগনি। ত্বীতকী পরিং অমদা, প্রধান মন্ত্রীনা হায়, “@Tokyo2020 ২০২০দা ভারতকী কন্তিজেন্তগী ফেসিলিতেসনগীদমক শেম-শারিবশিং য়েংশিনখ্রে। মরীক চুম্বা লোজিস্তিকেল খন্নরে, মখোয়গী ভেক্সিনেসন ফিভম, মল্তিদিসপ্লিনারি মতেংশিং পীখ্রে। ভারত মচা কোতি ১৩০গী মহুৎ শিন্দুনা, ঐহাক্না জুলাই ১৩দা ওলেম্পিক্সতা শরুক য়াগদৌরিবা শান্নরোইশিংগা য়াইফ পাউজেল পীনবা উনগদৌরি। ঐখোয় পুম্নমকনা #Cheer4India ওইহল্লসি”।
প্রধান মন্ত্রী শ্রী নরেন্দ্র মোদীনা য়ু.এস.কী রাস্ত্রপতিগা লোইননা পাংথোকখিবা নাকল অনিমক্কী ওইবা মীফমদা থমখিবা ৱারোল

মিস্তর প্রেসিদেন্ত, মতম পুম্নমক্তা অদোমগা উনবা অসি য়াম্না নুংঙাই। ঙসিসু ঐখোয়না পুন্না য়াম্না ফবা অমসুং কান্নবা ক্বাদ সমিৎতা শরুক য়ামিন্নরে। ভারত-য়ু.এস.এ.গী স্ত্রেতেজিক পার্তনরশিপ অসি তশেংনা থজবগী পার্তনরশীপনি। ঐখোয়গী ভেল্যুশিং, অমসুং সেক্যুরিতী য়াওনা ঐখোয়না চপ মান্ননা পাম্বা হীরম কয়া অমনা মসিগী থাজবগী মরী অসিবু হেন্না কনখৎহল্লে। ঐখোয়গী পীপল-তু-পীপল রিলেশনীশং অমসুং শেনমিৎলোনগী ওইবা য়াম্না নক্নবা মরী অসিনসু ঐখোয়গী পার্তনরশীপ অসি তোপ-তোপ্পা ওইহল্লি। তৌইগুম্বশুং মসি ঐখোয়গী পোতেন্সিয়েল দুদগী য়াম্না নেম্বা ওইজরবসু ঐখোয়গী মরক্তা ত্রেদ অঞসুং ইনভেস্তমেন্ত অসিসু য়াম্না য়াংনা লেপ্তনা চাউথোরক্লি। ঐহাক্না থাজৈ মদুদি ঐখোয়গী মরক্তা লৈরিবা ভারত-য়ু.এস.এ. ইনভেস্তমেন্ত এগ্রীমেন্ত অসিনা ইনভেস্তমেন্তকী মাইকৈদা ময়েক শেংনা খুমাং চাউশিনবা উবা ফংগনি। ঐখোয়না তেক্নোলোজীগী লমদা বাইলেতরেল কোওপরেশন হেনগৎহল্লগনি, অমসুং মালেমগী ওইবা ৱাফমগী মতাংদা ম্যুচুৱল কোওর্দিনেশনসু কনখৎহল্লে। ঐখোয়গী লৈবাক অনি অসিনা ইন্দো-পেসিফিক রিজনগী মতাংদা চপ মান্নবা ৱাখল্লোনশিং লৈ অমসুং ঐখোয়গী ভেল্যুশিং অমসুং নাকল অনিমক্কী ওইবা থাক্তদা নত্তনা অতোপ্পা ৱাখল মান্নবা লৈবাকশিংগা মান্নবা অপাম্বশিং অদুবু ঙাকশেন্দুনা থম্নবা কন্না হোৎনরি। ঙরাং লাউথোকখিবা ক্বাদ অমসুং আই.পি.ই.এফ. অসিনা মসিগী য়াম্না এক্তিব ওইরিবা খুদম অমনি। ঙসি ঐখোয়গি কন্ন-নৈনবা অসিনা মসিগী অফবা মোমেন্তম অসিদা খোংজেল হেন্না হাপ্লগনি। ঐহাক্না থাজৈ মদুদি ভারত অমসুং য়ু.এস.এ.গী মরক্তা লৈরিবা মরী অসিনা মালেমগী শান্তি অমসুং মরা চেৎনা ইংনা তপ্না লৈনবা, প্লানেত অসিগী তুং কোইনা লৈনবগীদমক্তা, অমসুং মীওইবা খুনাইগী য়াইফনবগীদমক্তা অফবা ফোর্স অমা ওইদুনা মখাতানা অদুমক চত্থখিগনি।